Folketing
2003-05-09

Morten Homann; det er, som om de penge ingenting betyder. Det tror jeg altså ikke på. Jeg tror sådan set, det betyder noget, at man nu får at vide, at den indsats, man gør, altså også betyder noget for samfundet, og den værdsætter vi. Til hr. Anders Samuelsen: Jamen kritik gør da selvfølgelig indtryk. Sådan er det, og hvad gør vi nu? Vi gennemfører reelle skattelettelser, som også vil have en effekt på f.eks. arbejdsudbuddet. Hvad var det, hr. Anders Samuelsen gjorde? Til spørgsmålet, om det er en reform, vil jeg sige: Næh, det rigtig fine er jo, at det er ganske enkelt, ikke så meget fikumdik, men helt klart en skattelettelse. Der er ikke noget med op og ned og det ene og det andet og noget nyt og en ny afgift, som ingen havde opdaget de alligevel skulle betale. Det er en skattelettelse på 9,6 mia. kr., et rygklap til dem, der yder en indsats i det danske samfund.